****

**Metsästyslaki ja järjestyslaki säätävät koirien kiinnipidosta**

**Metsästyslain 8 luvun ydinkohdat:**

**1. Maaliskuun 1 päivästä elokuun 19 päivään ulkona oleva koira on pidettävä kytkettynä tai siten, että se on välittömästi kytkettävissä.**

**2. Ilman maanomistajan tai metsästysoikeuden haltijan lupaa koiraa ei saa pitää irti toisen alueella.**

**Koira saa siis olla vapaana ainoastaan luvallisena aikana ja luvallisessa tarkoituksessa.**

Halkian Metsästysyhdistyksen (HMY) maanvuokrasopimukset maanomistajien kanssa on laadittu siten, että lähtökohtaisesti irtipitoluvasta jollekin maa-alueelle päättää HMY ellei sopimuksessa toisin ole kirjattu. Tämä jo lähinnä siitäkin syystä, että HMY:llä olisi tiedossa mahdolliset erityistilanteet ja niistä voitaisiin jäsenistölle tiedottaa. Tieto on tärkeä, jotta eri harrastusten suorittaminen hyvässä yhteistyössä mahdollistuu ja näin riskit, mm. koirien välisiin kontakteihin ja niistä aiheutuviin vahinkoihin, olisivat mahdollisimman pienet.

**Edellä mainituista syistä, mikäli maanomistaja haluaa tällaisia lupia myöntää, on hyvä ennen luvan myöntämistä olla yhteydessä ensin HMY:n johtokuntaan.**

Halkiassa 25.11.2011

Halkian Metsästysyhdistys ry.

johtokunta